《减字木兰花·题雄州驿》
宋代·蒋氏女

朝云横度。辘辘车声如水去。白草黄沙。月照孤村三两家。
飞鸿过也。万结愁肠无昼夜。渐近燕山。回首乡关归路难。

作者简介：蒋氏女，生卒年不详，宜兴（今江苏县名）人，一作浙西人。父兴祖，为阳武（今河南原阳）县令，靖康初，金兵围城，抵抗而死，妻儿亦死难。韦居安谓：“其女为贼掳去，题字于雄州驿中，叙其本末，乃作《减字木兰花》词云......蒋令，浙西人，其女方笄，美颜色，能诗词，乡人皆能称之。”